Aadressiriba

Aadressiriba on veebibrauseri graafiline element, mis näitab praeguse veebilehekülje internetiaadressi. Aadressiribale saab kasutaja sisestada aadressi ning navigeerida valitud leheküljele.

Omadusi
Aadressiribal on lisaks navigeerimisvõimalustele ka veel palju teisi võimalusi. Need võimalused on veebibrauseritel erinevad.

Otsinguriba
Paljudel veebibrauseritel on võimalus kasutada aadressiriba ka otsimiseks. Näiteks sisestades veebibrauseri Mozilla Firefox aadressiribale teksti, mis ei ole internetiaadress, otsitakse antud sisendi järgi kasutaja valitud otsingumootoriga.

Favicon
Veebilehekülgedel on võimalus kasutada ka favicone, mida kasutatakse disainielemendina ja ka selleks, et näidata veebilehekülje turvalisuse astet.

Vaata ka
URI ja URL

Veebibrauserid
Graafilised kasutajaliidesed